Resum Rastell Veïnal 2024
20 de maig de 2024

L'Ajuntament de l'Eliana va organitzar el passat diumenge 19 de maig un rastell veïnal que cerca la segona vida de les coses L’objectiu del consistori és contribuir a la conservació de l'entorn, alleujar el consum excessiu i incentivar l'intercanvi de productes.

La iniciativa, que s'engloba dins de Participació Ciutadana i forma part de l'Agenda Urbana Local de l'Eliana, ha tingut una gran acceptació per part dels veïns i veïnes del municipi que es van mostrar disposats a oferir els seus productes a preus assequibles o a l'intercanvi entre els uns i els altres.

"Com a alcalde de l'Eliana em fa il·lusió poder programar activitats que estiguen alineades amb els Objectius de Desenvolupament Sostenible i que, a més, formen part de la nostra agenda urbana local i ajuden a conservar el nostre entorn”, ha explicat l'alcalde de l'Eliana, Salva Torrent.